Document ID: 31992D0373

31992D0373
L 195/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 2 юли 1992 година
за определяне на център за управление (сървър) „Анимо“
(92/373/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 91/628/ЕИО (2), и по-специално член 20, параграф 3 от нея,
като има предвид, че на 19 юли 1991 г. Комисията прие Решение 91/398/ЕИО (3) относно компютризирана мрежа, която свързва ветеринарните органи („Анимо“);
като има предвид, че за да се гарантира функционирането на компютризираната мрежа „Анимо“, е необходимо да се приеме разпоредба за центъра за управление, който ще се използва; като има предвид, че за целта Комисията прие на 3 декември 1991 г. Решение 91/638/ЕИО (4) относно определянето на общ център за управление (сървър) за компютризираната мрежа „Анимо“;
като има предвид, че центърът за управление (сървър) „Анимо“ на дружество Eurokom отговаря на всички технически спецификации, посочени в приложението към Решение 91/638/ЕИО и предоставя всички необходими гаранции за правилния начин на функциониране на мрежата „Анимо“ от 1 юли 1992 г.;
като има предвид, че, ако е необходимо, условията за сътрудничество между този център за управление (сървър), Комисията и държавите-членки ще бъдат изпълнени по-късно в съответствие с процедурата, посочена в член 20, параграф 3 на Директива 90/425/ ЕИО;
като има предвид, че с оглед на информацията, предоставена от определеното дружество и по-специално по отношение на финансовия и техническия аспект, настоящото решение ще бъде преразгледано колкото е възможно по-скоро, ако се срещнат трудности в това отношение при установяването на практическите детайли;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Центърът за управление (сървър) на дружеството Eurokom, Avenue de la Joyeuse Entrée 1, B-1050 Bruxelles, е определен за общ център за управление (сървър) на компютризираната мрежа „Анимо“.
Член 2
Адресати на настоящото решение са държавите-членки.
Съставено в Брюксел на 2 юли 1992 година.

Labels: 12
3
6